สวัสดีค่ะ คือว่าเวลามี พสพ มักจะมีเลือดออก(ไม่มาก ถ้าไม่สังเกตุจะไม่รู้)เเล้วก็เจ็บ ประจำเดือนครั้งสุดท้ายมาเร็วกว่าปกติ โดยปกติจะมาวันที่15-20เป็นจำทุกเดือน ล่าสุดมาวันที่12 กลิ่นคาวมาก เเต่ปริมาณเท่าเดิม หลังจากหมดประจำเดือนมีตกขาวสีน้ำตาล มีกลิ่นเหม็น(ไม่เเน่ใจว่าก่อนหน้านี้มีรึป่าว) อยากรู้ว่าเป็นอะไรแล้วอันตรายไหม
สวัสดีค่ะ เลือดออกผิดปกติทางช่องคลอด ที่ไม่ใช่ประจำเดือน ดังกล่าวมา อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-การฉีกขาดของช่องคลอดและเยื่อบุอวัยวะเพศ-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนยังมีสาเหตุได้หลายอย่างค่ะ แนะนำควรไปพบสูตินรีแพทย์เพื่อตรวจเพิ่มเติม โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์